Albin Ekdal

Albin Ekdal (sündinud 28. juulil 1989 Stockholmis) on Rootsi jalgpallur, kes mängib poolkaitsjana Itaalia kõrgliiga klubis Sampdoria ja Rootsi jalgpallikoondises.

Ta alustas klubikarjääri Rootsi klubis IF Brommapojkarna, debüteerides Rootsi kõrgliigas 2007. aastal.

2008. aasta mais sõlmis ta nelja-aastase lepingu Itaalia kõrgliiga klubiga Torino Juventus. Juventuse meeskonnas sai ta kirja vaid paar mängu. Suurem osa hooajast 2009–10 mängis ta laenul Itaalia kõrgliiga klubis Siena. Hooajal 2010–2011 mängis Ekdal Itaalia kõrgliigas Bologna ridades. Seejärel mängis ta neli hooaega Cagliaris.

2015. aasta juulis sõlmis Ekdal nelja-aastase lepingu Saksamaa kõrgliiga klubiga Hamburger SV. Pärast seda, kui Hamburger hooaja 2017–18 järel Bundesligast välja langes, naasis Ekdal Itaalia kõrgliigasse, liitudes Sampdoriaga.

Rootsi jalgpallikoondises debüteeris Ekdal 10. augustil 2011 sõprusmängus Ukraina vastu. Ta on kuulunud Rootsi koondisse 2016. aasta Euroopa meistrivõistlustel, 2018. aasta maailmameistrivõistlustel ja 2021. aasta Euroopa meistrivõistlustel.

Tema noorem vend Hjalmar Ekdal on samuti jalgpallur.

 Välislingid 

Kategooria:Rootsi jalgpallurid
Kategooria:Torino Juventuse mängijad
Kategooria:Bologna FC 1909 jalgpallurid
Kategooria:Cagliari Calcio mängijad
Kategooria:Hamburger SV mängijad
Kategooria:UC Sampdoria mängijad
Kategooria:Serie A mängijad
Kategooria:Bundesliga mängijad
Kategooria:Sündinud 1989